CSI: Crime Scene Investigation

CSI: Crime Scene Investigation (vanligvis kalt CSI) er en amerikansk krimserie som gikk på CBS fra 2000 til 2015. Serien handler om en gruppe kriminalteknikere ved Las Vegas Metropolitan Police Department som undersøker omstendighetene rundt mistenkelige dødsfall og forbrytelser.

Det er laget tre spin-offs av serien: CSI: Miami, som gikk fra 2002 til 2012, CSI: NY, som gikk fra 2004 til 2013 og den mindre vellykkede CSI: Cyber, som gikk fra 2015 til 2016. 

Hovedserien ble avsluttet med en to timer lang TV-film kalt Immortality som ble sendt 27. september 2015. De ordinære sendingene ble avsluttet allerede 15. februar 2015. CSI var en av de mest populære seriene på 2000-tallet og skal ha hatt over 80 millioner ukentlige seere på verdensbasis i 2007. Den hadde i sin storhetstid godt over 20 millioner seere i USA og var i flere år den mest sette serien på verdensbasis.

I Norge gikk serien på TVNorge.

Handling 
CSI: Crime Scene Investigation følger en gruppe etterforskere som blant annet skal undersøke åsted, snakke med vitner, eller avhøre mistenkte, i forbindelse med mistenkelige dødsfall eller annen kriminalitet. De er ansatt av Las Vegas Police Department. Gruppen ledes opprinnelig av Gil Grissom (spilt av William Petersen) en rettsmedisinsk entomolog, som blir forfremmet til sjef for CSI. Grissoms nestkommanderende, Catherine Willows (spilt av Marg Helgenberger) en alenemor. Catherine var født og oppvokst i Las Vegas, og arbeidet som stripper før hun ble rekruttert til politiet.

Gil Grissom forlot TV-serien i løpet av den niende sesongen, og Catherine blir deretter forfremmet til ny sjef. Hun holder øye med opplæringen til den nye etterforskeren Raymond Langston (spilt av Laurence Fishburne) men Willows blir senere erstattet av D.B. Russell (spilt av Ted Danson) og hun blir rekruttert til FBI kort tid etterpå. Russell er en familiemann, en ivrig rettsmedisinsk botaniker, og en veteran fra Seattle Crime Lab.

I løpet av seriens tolvte sesong blir D. B. Russell gjenforent med sin tidligere partner Julie Finlay (spilt av Elisabeth Shue) som har omfattende kunnskap innenfor kriminalpsykologi.

Seriens hovedpersoner
 William Petersen – Gil Grissom (til sesong 9, episode 10)
 Marg Helgenberger – Cathrine Willows (til sesong 12, episode 12)
 Gary Dourdan – Warrick Brown (til sesong 9, episode 1)
 George Eads – Nick Stokes
 Jorja Fox – Sara Sidle
 Paul Guilfoyle – Captain Jim Brass
 Robert David Hall – Doctor Albert Robbins (første gang i sesong 1, episode 6)
 Eric Szmanda – Greg Sanders
 Louise Lombard – Sofia Curtis (første gang i sesong 5)
 Laurence Fishburne – Raymond Langston (første gang i sesong 9, episode 9 til og med sesong 11)
 Wallace Langham – David Hodges (gjesterolle fra sesong 3 til 7, hovedperson fra sesong 8)
 Elisabeth Shue – Julie Finlay (første gang sesong 12, episode 14)
 Elisabeth Harnois – Morgan Brody (første gang sesong 11, episode 21)
 Ted Danson – D.B. Russel (første gang sesong 12, episode 1)

Andre personer
 Rick Worthy – Dr. Stewart
 David Hodges fremstilles av Wallace Langham.

Priser 

 2002 Emmy Award – Beste sminke i en Serie (På Mennesker)
 2003 Emmy Award – Beste lydspor i en Serie
 2003 Telegatto – Beste TV Serie (Italia)
 2005 People's Choice Awards – Vinner beste TV Drama
 2005 People's Choice Awards – Vinner beste TV Skuespiller – Marg Helgenberger
 2006 People's Choice Awards – Vinner beste TV Drama

Sesonger 

* Sesong 8 ble kortere pga. streik

Referanser

Eksterne lenker 
 

 Episodeguide TVslave.no
 Crimelab.nl  Episode Guide, info og bilder

Krimserier fra USA
 
TV-serier fra 2000-årene, fra USA
TV-serier fra 2010-årene, fra USA
TV-produksjoner på CBS